<diacritize> Bee ni emi rora jokoo ni temi, ti mo n wo oju aye, ti mo n ronu nipa awon omo eniyan, nitori oniruuru eniyan ni mo ti ba gbe po ri; akoko igba mo si n soro yii, akoko pataki ni o je ni igbesi-aye mi, nitori igba naa ni baba mi pa oju de, ti o rekoja oke odo, ti o ki aye pe o digboose, ti akuko ko leyin okunrin. Oran naa dun mi de inu egungun, nitori baba mi ki ri bee ninu awon okunrin. Oun ati iya mi feran ara won, won si fi apeere rere le ile fun awa omo - eyini ni emi, Adeyemi, Ojuolape, ati Omotunde. Reseeli Osunyomi ti i se iya mi je obinrin ti o feran baale re ti o si feran omo, ospolopo aanu ni n be iho oju iya mi. Iya mi n be lonii, sugbon baba mi ko si, sugbon oran iku baba mi dun mi gidigidi. Nitori o se fun mi bi baba ti i se fun omo, emi naa si sa ipa mi de gongo ki oun ba le mo pe mo mo ohun ti oun se fun mi, bee ni oniruuru nkan nla gbogbo ni mo n rro ninu ara mi pe bi baba mi ko ba tete ku, n o fi won se baba mi loore. Nitori bi eniyna tile n wo ewu akisa, ti oluwaare si n da aso alaso bora, sugbon ti oluwaare ko ba gbagbe awon eni ti o bi i, Olodumare naa ko ni i gbagbe oun. Sugbon bi emi ti n ronu won-nni, ede Eledaa yato si temi, beeni Eledaa gbon ju mi lo; igba ti o si di owuro ojo kaan bayii, won wi fun mi lati ile pe, baba mi ti lo si orun alakeji. Bee ni ibanuje da ori mi ko odo, ti ara mi gbona bi isaasun ori ina, ti inu mi daru bi igba ti efuufu ba n fe igi oko, ti aye su mi bi akisa elegbin, ti orun si dara bi wura loju mi. <yor>Bẹẹ ni èmi rọra jókòó ní tèmi, tí mo ń wo ojú ayé, ti mo ń ronú nípa àwọn ọmọ ènìyàn, nítorí onírúurú ènìyàn ni mo ti bá gbé pọ rí; àkókò ìgbá mo sì ń sọrọ yìí, àkókò pàtàkì ni ó jẹ ní ìgbésí-ayé mi, nítorí ìgbà náà ni bàbá mi pa ojú dé, tí ó rékọjá òkè odò, ti ó kí ayé pé ó dìgbòóṣe, tí àkùkọ kọ lẹyìn ọkùnrin. Ọràn náà dùn mí dé inú egungun, nítorí bàbá mi kì rí bẹẹ nínú àwọn ọkùnrin. Òun àti ìyá mi fẹràn ara wọn, wọn sì fi àpẹẹrẹ rere lé ilẹ fún awa ọmọ - èyínì ni èmi, Adéyẹmí, Ojúọlápé, àti Ọmọtúndé. Réṣẹẹlì Ọṣúnyọmí tí í ṣe ìyá mi jẹ obìnrin tí ó fẹràn baálé rẹ tí ó sì fẹràn ọmọ, ọspọlọpọ àánú ní ń bẹ ihò ojú ìyá mi. Ìyá mi ń bẹ lónìí, ṣùgbọn bàbá mi kò sí, ṣùgbọn ọràn ikú bàbá mi dùn mí gidigidi. Nítorí ó ṣe fun mi bí bàbá tí í ṣe fún ọmọ, èmi náà sì sa ipá mi dé góńgó kí òun ba le mọ pé mo mọ ohun tí òun ṣe fún mi, bẹẹ ni onírúurú ǹkan ńlá gbogbo ni mo ń rrò nínú ara mi pé bí bàbá mi kò bá tètè kú, n ó fi wọn ṣe bàbá mi lóore. Nítorí bí ènìyǹa tilẹ n wọ ẹwù àkísà, tí olúwaarẹ sì ń da aṣọ aláṣọ bora, ṣùgbọn tí olúwaarẹ kò bá gbàgbé àwọn ẹni tí ó bí i, Olódùmarè náà kò ni í gbàgbé òun. Ṣùgbọn bí èmi ti ń ronú wọn-nnì, èdè Ẹlẹdàá yatọ sí tèmi, bẹẹni Ẹlẹdàá gbọn jù mí lọ; ìgbà tí ó sì di òwúrọ ọjọ kaan báyìí, wọn wi fún mi lati ile pé, bàbá mi ti lọ sí ọrun alákeji. Bẹẹ ni ìbànújẹ da orí mi kọ odò, tí ara mi gbóná bí ìṣaasùn ori iná, tí inú mi dàrú bí ìgbà tí ẹfúùfù ba ń fẹ igi oko, tí aye sú mi bi àkísà ẹlẹgbin, tí ọrun sì dára bi wúrà lójú mi. 